cyanic-selkie/wikianc huggingface dataset:
Axel Arbo
Arbo var fødd i Åmli som son av soknepresten William Arbo og Andrea Smith. Han verka som distriktslege og var lege ved Rikshospitalet før sviktande helse gjorde at han praktiserte mindre som lege. I 1863 busette han seg i Øyestad ved Arendal. Han skreiv brev og bøker. I tillegg til planteliv interesserte han seg for fjellvandring, og var i 1885 ein av dei fyrste som gjekk opp på Galdhøpiggen. Arbo skreiv dels på riksmål og dels på landsmål, og var blant dei fyrste forfattarane til å gje ut stoff på landsmål med ei reiseskildring.
Kardámyla
Kardámyla (gresk Καρδάμυλα) er ein landsby og ein tidlegare kommune nordaust på øya Khíos i periferieininga Khíos i periferien Dei nordlege egeiske øyane i Hellas. Kardámyla inngår frå 2011 som ei kommunaleining i kommunen Khíos.
Ved folketeljinga i 2011 hadde kommunaleininga Kardámyla 2 234 innbyggjarar, medan tettstaden med same namn hadde 710 innbyggjarar.
It's a Long Way to the Top (If You Wanna Rock 'n' Roll)
Andre versjonar
Poprockbandet Hanson framførte denne songen under nokre av konsertane på «Walk around the World»-turneen, og inviterte ofte oppvarmingsbanda tilbake på scena for å syngja saman.
Mount Ruegg
Mount Ruegg er eit fjell (1870 moh) ved skiljet mellom DeAngelobreen og Moubraybreen i Admiralty Mountains i Victoria Land. Det vart namngjeve av New Zealand Antarctic Place-Names Committee (NZ-APC) etter kaptein H. Ruegg, skipsrådgjevar for det newzealandske sjøfartsdepartementet som vitja Rosshavet i 1956.
Meisterligaen 2017
Meisterligaen 2017 var den 25. årgangen av den viktigaste turneringa for europeiske fotballklubbar, UEFA Champions League. Den spanske klubben Real Madrid vann turneringa den 3. juni 2017 på Millennium stadion i Cardiff etter finalesiger 4-1 mot italienske Juventus frå Torino.
Port Circumcision
Port Circumcision er ei vik på søraustsida av Petermann Island i Wilhelm Archipelago. Ho vart oppdaga 1. januar 1909 av Den franske antarktisekspedisjonen under Charcot, som namngav ho etter heilagdagen, omskjeringsfest, då ho først vart oppdaga. Vika var base for skipet «Pourquoi-Pas?» vinteren 1909.
Meisterligaen 2017
Real Madrid tok leiinga ved Cristiano Ronaldo i 20. minutt, og Mario Mandžukić utlikna sju minuttar seinare på eit fabelaktig brassespark. Casemiro sende Real i føringa att i det 61. minutt og Cristiano Ronaldo la på til 3-1 allereie tre minuttar seinare. Innbytar Marco Asensio fastsette sluttresultatet til 4-1, sekundar før dommaren bles av kampen. Då var allereie ein annan innbytar, Juventus sin Cuadrado, send av bana etter å ha fått to gule kort. Real Madrid forsvarte dermed meistertittelen frå 2016 og sikra seg sin sjette triumf i Meisterligaen sidan turneringa tok til i 1992.
Lagoppstillingane
Real Madrid: Keylor Navas, Dani Carvajal, Sergio Ramos (kaptein), Raphaël Varane, Marcelo Vieira, Toni Kroos, Carlos Casemiro, Luka Modrić, Isco Alarcón, Karim Benzema og Cristiano Ronaldo. 76, 81 og 88 minuttar ut i kampen kom etter tur Gareth Bale, Marco Asensio og Álvaro Morata inn på bana. Ut gjekk høvesvis Benzema, Isco og Kroos.
Juventus: Gianluigi Buffon (kaptein), Andrea Barzagli, Leonardo Bonucci, Giorgio Chiellini, Dani Alves, Miralem Pjanić, Sami Khedira, Alex Sandro, Paulo Dybala, Gonzalo Higuaín og Mario Mandžukić. Juan Cuadrado, Claudio Marchisio og Mario Lemina kom innpå i staden for Barzagli, Pjanić og Dybala i 66., 71., og 78. minutt av kampen.
Felix Brych frå Tyskland dømde meisterligafinalen framfor 65 842 tilskodarar.
It's a Long Way to the Top (If You Wanna Rock 'n' Roll)
Andre versjonar
Melbourne Ukulele Kollective speler ofte songen live, dei mest oppsiktsvekkjande opptredenane var under ABC-TV-programmet Spicks and Specks i 2004; og under flaggheisingsseremonien og folketoget på Australia Day i 2009.
Det tyske mellomalder-metallbandet In Extremo spelte songen på sin Tranquilo-akustiske turné i 2009 på Marktsackpfeife.
På 34-årsdagen for innspelinga av musikkvideoen vart han attskapt som ein del av demonstrasjonen SLAM (Save Live Australske Music), for å protestera mot skjenkjelovgivinga som truar livemusikken. Rundt ti tusen demonstrantar marsjerte ned Swanston Street og opp Bourke Street til det viktorianske parlamentet, akkompagnert av Rockwiz-bandet på ein lastebil som spelte songen.
Ingefærfamilien
Ingefærfamilien (Zingiberaceae) er ein plantefamilie i ingefærordenen (Zingiberales). Han omfattar rundt 700 artar fordelt på 45 planteslekter. Ingefærfamilien omfattar krydderplantar som galangal, gurkemeie, ingefær, guineapepar og kardemomme.
Eilert Løseth
Oluf Eilert Løseth var ein norsk filolog  frå Trondheim. Han var professor i romansk filologi ved Universitetet i Oslo 1913–28.
Leaning on a Lamp-post
«Leaning on a Lamp-post» er ein popsong skriven av Noel Gay og mest kjend i ein versjon av George Formby.
Eilert Løseth
Kjøpmannsonen Løseth vart cand. philol. i 1883. Der etter studerte han romansk språk og litteratur både i Paris og i Italia i to år fram til 1886. År 1888 tok han doktorgraden i romansk filologi på avhandlinga «Tristanromanens gammelfranske prosahaandskrifter». Dei neste fire åra heldt han til i Paris, gav då ut eit kritisk arbeid av to gammalfranske tekster skrivne av diktaren Gautier d'Arras, høvesvis Eracle og Ille et Galeron.
Leaning on a Lamp-post
Han vart først framført i 1937 i filmen Feather Your Nest i forskjellige stilartar av Val Rosing og George Formby. Plottet i filmen omfattar at Formby er ein lydteknikar som høyrer ROsing spele inn songen. Han knusar masterplata og erstattar innspelinga med si eiga røyst. Formby spelte inn songen for Regal Zonophone Records den 5. september 1937, og det vart ein av dei mest populær songane hans. Notearket for songen vart publisert av Cinephonic Music Co Ltd. i London, for to skillingar.
Eilert Løseth
I tida 1892–95 var Løseth stipendiat i romansk filologi og heldt òg førelesingar i litteraturhistorie. Frå 1895 var han dosent og frå 1913 professor i romansk litteratur ved universitetet i Kristiania. Dessutan var han frå 1897 også lektor i fransk språk. Løseth skreiv desse åra ei rad artiklar om fransk syntaks og særleg eldre fransk litteratur, publisert både i norske og utanlandske tidsskrift. Saman med Johan Skougaard gav han i 1921 ut Fransk-norsk ordbok og 1936-40 Norsk-fransk ordbok.
Leaning on a Lamp-post
Ein versjon av Herman's Hermits, kalla «Leaning on the Lamp Post», nådde niandeplassen på den amerikanske Hot 100 i 1966. Songen vart nytta i 1985-utgåva aav Me and My Girl, men var ikkje med i den origniale versjonen av musikalen frå 1937.
Mount Roy
Mount Roy er eit fjell med ei høgd opp mot 2850 moh på sørsida av Benighted Pass i Barker Range i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960-64. Det vart namngjeve av Advisory Committee on Antarctic Names (US-ACAN) etter Robert R. Roy, som var kokk på Hallett-stasjonen i 1957.
Mo Foster
Mo Foster er ein britisk studiomusikar, som hovudsakleg spelar bass innan jazz, jazz-fusion og rock. Han er òg produsent og låtskrivar. I løpet av 40 år har Foster spelt på og produsert mange album, singlar og filmmusikk. Han har òg gjeve ut bøker om musikk.
Han studerte fysikk og matematikk ved University of Sussex i 1960-åra og spelte i studenttida både trommer og bass, i band som US Jazz Trio and The Baskervilles. I lag med vener starta han etter studietida bandet Affinity, som hadde Ronnie Scott som manager.
Etter å ha turnert ein periode med tidlegare Manfred Mann-songar Mike d'Abo, vart han meir kjend og vart utover i 1970-åra mykje nytta som studiomusikar.
Shake It
Shake It kan visa til:
Berg-og-dal-bane
Ein berg-og-dal-bane er ein populær attraksjon utvikla for moroparkar. Den fyrste berg-og-dal-banen blei patentert allereie i 1885 av LaMarcus Adna Thompson.
Berg-og-dal-banen er eit spor lagt etter spesielle mønster i oppover og nedoverbakke for å gje passasjerane ei kjensle av fart og spenning. Spora treng ikkje vere lagde i ei komplett sløyfe, sjølv om nokre entusiastar meiner at ein ekte berg-og-dal-bane skal vere det. Dei fleste berg-og-dal-banar har vogner for to, fire eller seks passasjerar i kvar, og somme stader er desse vognene kopla saman til tog.
Tryggleik
Berg-og-dal-banar er meint å følast «farlege», men statistisk sett er dei veldig trygge. Det amerikanske Consumer Product Safety Commission melde at 134 moroparkgjester blei tekne til sjukehus i USA i 2001 som følgje av skader dei fekk på attraksjonar i slike parkar. I gjennomsnitt døyr to menneske per år. Ser ein dette i lys av at ca. 319 millionar menneske besøkte moroparkar i 2001 (ifølgje ei undersøking bestilt av moroparkselskapet Six Flags) er sjansane små for å bli alvorleg skada. Undersøkinga konkluderte med at sjansen er ein til ein og ein halv milliard for å omkomme som følgje av ein tur i ein berg-og-dal-bane. Skadetala for barnevogner, tyggegummi, golf og hagemøblar er høgare enn for attraksjonane i moroparkar. Det er større risiko for å bli skada i trafikken på veg til ein moropark enn i ein av attraksjonane i parken. Det er ikkje uvanleg at moroparkane betaler høgare forsikringspremie for karusellane enn for berg-og-dal-banane sine.
Verdscupen i skihopping 1989
Verdscupen i skihopping 1989 omfatta 20 tevlingar. Turneringa tok til med eit normalbakkerenn 3. desember 1988 i Thunder Bay i Canada og vart avslutta i storbakken i Planica den 26. mars 1989. Dei 20 tevlingane fordelte seg på 7 i normalbakkar, 12 i storbakkar og eitt skiflygingsrenn. Hopprenna under Ski-VM i Lahti talde ikkje med i verdscupen.
Jan Boklöv frå Sverige vann FIS-premien, pr 2021 den einaste svenske skihopparen som har vunne turneringa. Han sigra i fem av dei tjue enkelttevlingane og vann med stor margin til andremann. Åtte norske deltakarar sanka poeng og syrgde for triumf i landslagstevlinga, like framom fjorårsvinnar Finland.
Berg-og-dal-bane
Høgaste berg-og-dal-banar i stål
Dette er dei høgaste berg-og-dal-banane i stål med ei komplett sløyfe. Årstala i parentes indikerer når banen var den høgaste.
Høgaste berg-og-dal-banar i tre
Dette er dei høgaste berg-og-dal-banene i tre med ei komplett sløyfe.
Snøggaste berg-og-dal-banar
Dette er dei snøggaste berg-og-dal-banene i verda. Parantesane oppgjev når dei var snøggast.
Banar med flest loopar
Det er til saman rundt 500 banar som har minst éin loop i verda. Til saman er det over 1400 loopar på verdas berg-og-dal-banar.
Recess Cove
Recess Cove er ei vik på austsida av Charlotte Bay, langs vestkysten av Graham Land. Ho vart kartlagd av Falkland Islands Dependencies Survey (FIDS). Recess er eit engelsk ord for søkk eller bukt.
Thomas Carlyle
Thomas Carlyle var ein skotsk historikar og forfattar.
Liv og virke
Carlyle var fødd i Ecclefechan i Dumfriesshire. Han studerte ved Universitetet i Edinburgh og forsørgde seg sidan som folkeskulelærar og seinare som informator. Han skulerte seg til ein omfattande kunnskap om tysk skjønnlitteratur og filosofi, og blei med tida ein av dei aller fremste kjennarane av tysk romantikk i England. Mellom anna skreiv han ein omfattande biografi om Schiller og omsette Wilhelm Meisters Lehrjahre av Goethe.
I 1826 gifta han seg med Jane Baillie Welsh (1801–1866) og busette seg på garden hennar i Craigenputtock i ein aude del av den skotske landsbygda. Der skreiv han den delvis sjølvbiografiske og i England særs høgt skatta Sartor resartus (1836), der han skildra den religiøse tvilen sin. Han fekk seg eit namn med verket sitt om den franske revolusjonen, The French Revolution: A History (1837).
Åra 1837–1840 gav han ei rekke forelesningar, mellom anna On Heroes, Hero-Worship, and The Heroic in History. Han skreiv òg fleire pamflettar, som Brev og taler av Cromwell (1845), der han gjekk til åtak på liberalismen.
1858–1865 skreiv han eit omfattande verk om Fredrik den store, History of Frederick the Great.
Dei historiske verka hans er kjenneteikna av sterk innleving om miljø så vel som personar, men var òg tidvis sarkastiske i stilen.
I 1865 blei Carlyle rektor for Universitetet i Edinburgh, som var den fremste heideren ein kunne få i Skottland på denne tida. Innsettingstalen hans fekk stor gjennomslagskraft og førte til at bøkene hans fekk stor tyding og blei sterkt etterspurde.
Innverknaden hans på engelsk kulturliv var særs stor, og forfattarar som Robert Browning, Charles Dickens og John Ruskin vart sterkt påverka av han. Verket hans om den franske revolusjonen var til dømes inspiration for Dickens sitt verk A Tale of Two Cities (1859).
Etter at kona hans døydde i 1866 las han dagbøkene hennar og forstod då til si store sorg at han ved å ha vore ein arbeidsnarkoman hadde gjort livet hennar fattig på gleder og at ho i heile ekteskapa deira hadde følt seg mislykka og forstumma.
Han samanfatta livet sitt i boka Reminiscences, som kom ut etter at han døydde. Her skildra han seg sjølv frå ein ufordelaktig synsvinkel og kunne ikkje tilgi seg sjølv for å ha neglisjert kona si og ønska hennar.
Huset hans i London på Cheyne Row i Chelsea der han budde har vore eit museum sidan 1886.
Marantaceae
Marantaceae er ein plantefamilie i ingefærordenen (Zingiberales). Han omfattar ca. 550 artar fordelt på 31 planteslekter. Potteplantane Calathea, Maranta, Ctenanthe og Stromanthe høyrer til i denne familien.
Truck Turner av Isaac Hayes
Truck Turner er eit dobbelt filmmusikkalbum av Isaac Hayes til blaxploitation-filmen Truck Turner frå 1974. Hayes hadde sjølv ei av hovudrollene i filmen. Mange rekna albumet som ein oppfølgjar til det doble filmmusikkalbumet Shaft frå 1971, men det vart aldri like populær, hovudsakleg på grunn av dei økonomiske problema til Stax Records.
Noko av musikken på allbumet vart nytta av Quentin Tarantino i Kill Bill-filmane.
Pave Sylvester I
Oppteikningane om pavedømmet hans i Liber Pontificalis frå det 7. eller 8. hundreåret og hos Anastasius er stort sett berre ei oppramsing av dei gåvene som keisar Konstantin den store skulle ha gitt til den romerske kyrkja.
Truck Turner av Isaac Hayes
Albumet vart i 1993 gjeve ut på CD i lag med musikken til Tough Guys som Double Feature.
Pave Sylvester I
Sylvester var representert ved det første konsilet i Nikea og det blir vidare fortald at han heldt eit konsil i Roma, der han fordømte kjetteriet frå Arius og andre.
Legenda om at han skulle ha døypt Konstantin er ikkje korrekt, då samtidige vitnemål syner at keisaren mottok dåpen i nærleiken av Nikomedia av Eusebius, biskop i denne byen.
Ifølge Ignaz von Döllinger kan heile legenda om Sylvester og Konstantin med alle detaljane om Konstantins spedalskheit og påståtte bad i blod ikkje vere sett saman seinare enn ved utgangen av det 5. hundreåret, sjølv om den blir kopla til Gregor av Tours og Beda. Den såkalla Konstantins gåve vart lang tid forvegen sett på som ei forfalsking, og dokumentet var etter von Döllingers oppfatting skapt i Roma mellom 752 og 777. Pave Adrian I kjente det i 778, og det vart inkorporert i dei falske dekreta nær midten av det påfølgjande hundreåret.
Sylvesters legendariske band til Konstantin hadde betydning i mellomalderen: Pave Sylvester II (999-1003) som sjølv hadde tette band til keisar Otto 3., valde namnet Sylvester som ei etterlikning av Sylvester 1.
På grunn av Sylvesters død og etterfølgjande namnedag 31. desember, blir Sylvester fleire stader nytta om nyttårsafta.
Relikvia etter Sylvester finst i San Silvestro in Capite-kyrkja i Roma.
You Won't Be Leaving
«You Won't Be Leaving» er ein song skriven av Tony Hazzard og framført av Herman's Hermits. Han nådde niandeplassen på hitlista i Australia og 20. plassen på UK Singles Chart i 1966. Songen vart gjeven ut i 1967 på albumet deira, There's a Kind of Hush All Over the World. Songen vart ikkje gjeven ut på singel i USA, men vart der B-side til «Listen People».
Innspelinga vart produsert av Mickie Most.
Providence Cove
Providence Cove er ei vik som grensar til isveggane som ligg ved foten av Remusbreen i sørausthjørnet av Nenyfjorden, langs vestkysten av Graham Land. Ho vart først grovt kartlagd i 1936 av British Graham Land Expedition (BGLE) under Rymill. Ho vart kartlagd på ny i 1940-41 av medlemmar frå U.S. Antarctic Service (USAS), og ho fekk dette namnet av dei fordi det såg ut til å vere lagnaden som gjorde at dei fann ein stad for East Base så lett og raskt. Providence er eit engelsk ord for «lagnad» eller «forsyn». Ein fann derimot etter kvart ut at basen likevel ikkje høvde seg som base.
Beit Mery
Innbyggjarane i Beit Mery er hovudsakleg kristen (maronittar, gresk-ortodokse, gresk-katolikkar, armensk-ortodokse) og drusarar.
Mastikhokhória
Mastikhokhória (gresk Μαστιχοχώρια) er ein tidlegare kommune sør på øya Khíos i periferieininga Khíos i periferien Dei nordlege egeiske øyane i Hellas. Mastikhokhória inngår frå 2011 som ei kommunaleining i kommunen Khíos.
Centilong
Centilong er ei måleining for storleiken på barneklede. Eininga syner til storleikar som høgda på barnet, målt i centimeter.
Frodsham
Frodsham  er ein marknadsby i grevskapet Cheshire i England. Han har kring 9000 innbyggjarar og ligg om lag 5 km sør for Runcorn, 26 km sør for Liverpool og om lag 45 km sørvest for Manchester. Elva Weaver renn nordaust for byen og i vest ligg estuaret til elva Mersey.
Det vert halden ein marknad i byen kvar torsdag.
Touching You, Touching Me
Trass i at tittelen på albumet kjem frå teksten til hitten «Sweet Caroline», var ikkje denne songen med på den amerikanske versjonen av albumet, sidan han alt var gjeven ut på Brother Love's Travelling Salvation Show. På den britiske utgåva var «Sweet Caroline» den siste songen på side A.
Retizhe Cove
Retizhe Cove (bulgarsk залив Ретиже, ‘Zaliv Retizje’) er ei 5.8 km brei vik som trengjer 6,2 km inn på sørkysten av Trinityhalvøya i Graham Land i Antarktis. Ho er ein del av Duse Bay mellom Boil Point i vest og Garvan Point i aust.
Vika er kalla opp etter elva Retizje i Pirinfjella sørvest i Bulgaria.
Videoband
Videoband er magnetband for opptak av videosignal. Dei finst fleire ulike typar, både på opne spolar og som kassettar, både for analog og for digital video. Nokre typar er mynta på bruk i studio, medan andre er forbrukartypar. Analog video vert knapt nytta lengre, men det finst framleis mykje materiale som ikkje er digitalisert.
Video har ei bandbreidd på 5 - 6 MHz, så informasjonen må lagrast med høg tettleik. Dette krev stor relative fart mellom bandet og skrive-/lesehovudet og det er vanleg å nytta såkalla helikalskanning, der spora ligg på skrå og vert skrivne/lesne av eit snøgt roterande lese-/skrivehovud.
Profesjonelle typar
Dei fyrste profesjonelle formata nytta opne magnetband. Ampex Quadruplex, som vart introduserte 1956, var eit av dei fyrste magnetband for video med studiokvalitet.
Ein av dei fyrste digitale formata var Sony sitt D1-format. Mange andre digitale format kom til og det vart nytta mindre kassettar og komprimering.
Forbrukartypar
Analoge videoband for forbrukarar har magnetbandet montert i ein kassett for å verna det mot forureiningar og mekanisk slitasje. Det vanlegaste formatet var VHS, men det fanst det og andre format, som U-matic, Betamax, Video8, osb.
Don't Go Out into the Rain (You're Going to Melt)
«Don't Go Out into the Rain (You're Going to Melt)» er ein hitssingel frå 1967 av Herman's Hermits.
Songen vart òg spelt inn i 1967 av den finke songaren Johnny som «Älä pelkää, en sua syö» – og på svensk som «Du ska bara tro på hälften» av Hootenanny Singers. Den svenske gruppa Fabulous Four spelte òg inn songen på engelsk. Groovie Ghoulies spelte inn «Don't Go Out into the Rain» i 1989 for albumet Appetite for Adrenochrome. I 1967 spelte Les Sinners, ei gruppe frå Quebec, spelte inn ein fransk versjon kalla «Ne reste pas sous la pluie».
Russell
Russell kan visa til:
Frome
Frome  er ein by i grevskapet Somerset i England. Han har kring 24 500 innbyggjarar og ligg i austenden av Mendip Hills og byen er bygd på ujamn grunn kring elva Frome. Byen ligg 21 km sør for Bath, 59 km aust for Taunton og 142 km vest for London.
Frå 950 til 1650 var Frome ein større stad enn Bath og voks opphavleg som følgje av ull- og tekstilindustrien her.
Masahiko Harada
Masahiko Harada er ein  japansk, tidlegare skihoppar frå Kamikawa på Hokkaido. Han vann to VM-gull, fyrst i Falun 1993 i normalbakken og sist i Trondheim 1997 i storbakken. Under vinter-OL 1998 i Nagano sikra han OL-gull for Japan i laghopping. Mellom 1993 og 1999 vann Harada ni medaljar i ulike ski-VM og vinter-OL; fem av medaljane var individuelle prestasjonar, dei fire andre vann han i lag med hoppkameratar frå Japan. Han deltok i alle vinterolympiadane frå 1992 og 2006.
Karriere
Harada vart nummer fire i den tysk-austerrikske hoppveka 1992/93, noko som skulle verte hans beste plassering i hoppveka. Under verdsmeisterskapen 1993 i Falun overraska han stort, etter å ha vorte nummer fire i storbakken gjekk han heilt til topps i normalbakken.
Harada vert mellom anna hugsa for kollapsen i avslutninga av laghopptevlinga under OL på Lillehammer i 1994. Det japanske laget leia suverent før det siste hoppet i den store bakken. Harada, ankermannen, hadde hoppa 122 meter i sitt fyrste hopp og trong berre å hoppe om lag 105 meter i siste omgangen for å sikre gullet. Harada feila og landa på 97,5 meter, dermed gjekk OL-gullet til Tyskland.
Fyrst i desember 1995 vann Harada sitt fyrste verdscuprenn. Sidan i same sesongen gjekk han til topps i ytterlegare tre renn, medan dei siste fem verdscupsigrane kom i OL-sesongen 1997/98. I mellomtida vann Harada eit nytt, noko overraskande verdsmeisterskap i skihopping, då han i Trondheim i 1997 vann hopprennet i storbakken under ski-VM i Trondheim. Tidlegare i meisterskapen hadde han teke sølvmedaljen i normalbakken, berre overgått av Janne Ahonen frå Finland, og han hadde vunne sølv i laghoppinga.
I 1998 fekk Harada bronsemedaljen i storbakke-tevlinga under OL, som gjekk i heimlandet hans. Berre landsmannen Kazuyoshi Funaki og Jani Soininen frå Finland hoppa betre. Harada vart dessutan nummer fem i normalbakken. I same meisterskapen fekk Harada atter sjansen til å vinne OL-gull i laghopp. Det fyrste hoppet hans målte berre 79,5 meter og laget fall frå fyrste- til fjerdeplass. I sitt andre hopp klemde han til med bakkerekord; 137 meter. Lagkameraten Kazuyoshi Funaki sikra så gullet med eit hopp på 125 meter, den fyrste olympiske gullmedaljen i hopp for Japan sidan OL i Sapporo 1972. Dei andre på laget var Takanobu Okabe og Hiroya Saitō. Sesongen 1997/98 vart Harada nummer fire i den totale verdscupen, hans beste plassering i verdscupen nokon gong.
Pyrjí
Pyrjí (gresk Πυργί) er ein landsby heilt sør på øya Khíos i periferieininga Khíos i periferien Dei nordlege egeiske øyane i Hellas. Pyrjí var hovudsete i den tidlegare kommunen Mastikhokhória, som frå inngår som ei kommunaleining i kommunen Khíos.
Masahiko Harada
Karriere
Harada la opp i 2006.
Baabdat
Baabdat (arabisk بعبدات) er ein by i Matn distrikt i Libanonfjella, 22 km frå Beirut mellom 800 og 1100 meter over havet. Dei frodige furuskogane kring byen gjer han til ein populær feriestad om sommaren, særleg for folk frå Beirut. Byen ligg nær Brummana, ein av dei mest yrande feriestadane i Libanonfjella.
Demografi
Innbyggjarane i Baabdat er anten frå Den maronittisk-katolske kyrkja eller den romersk-katolske kyrkja.
Etymologi
Namnet «Baabdat» kjem frå det arameiske ordet beit abdutha, som tyder «heimstaden til beundring». Namnet syner til eit gammalt tempel bygd av fønikarane.
Historie
Då Libanon var ein del av Romarriket var Baabdat eit senter for tømmerhogst som transporterte tømmer til skipsverfta i Beirut.
Kjende folk frå Baabdat
Baabdat er fødestaden til den tidlegare libanesiske presidenten Émile Lahoud, politikaren Nassib Lahoud og filmregissøren Carmenlabaki.
Kittelsen
Kittelsen:
Rum Cove
Rum Cove er ei vik på nordvestkysten av James Ross Island mellom Tumbledown Cliffs og Cape Obelisk. Ho fekk dette namnet i 1983 av United Kingdom Antarctic Place-Names Committee (UK-APC) fordi andre stadnamn i området er kalla opp etter alkoholhaldige drykk.
Space Invaders
Space Invaders (スペース インベーダー Supēsu Inbēdā?) er eit av dei mest kjende arkadevideospela, designa av Tomohiro Nishikado og utgjeve i 1978. Det var opphavleg produsert og selt av Taito i Japan, og blei seinare godkjent for produksjon i USA av Midway-avdelinga i Bally. Space Invaders er eit av dei tidlegaste skytespela, der målet er å nedkjempe bølgjer av romvesen med ein laserkanon og tene så mange poeng som mogleg. I utforminga av spelet henta Nishikado inspirasjon frå Breakout, The War of the Worlds og Star Wars. For å fullføre spelet måtte han utforme tilpassa maskinvare og utviklarverktøy.
Spelet var ein av forgjengarane til moderne videospel og bidrog til å utvide spelebransjen til ein global industri. Då Space Invaders vart lansert var det særs vellukka.
Spelet har vore inspirasjon for andre videospel, utgjeve på nytt til ei rekkje plattformer, og førte til fleire oppfølgjarar. Atari 2600-versjonen frå 1980 firedobla systemet sitt sal og blei den første «killer app» for spelkonsollar. 2D-spelet er referert til og parodiert i fleire tv-seriar, og har vore ein del av fleire videospel og kulturelle utstillingar. Den kornete fiende-romvesenet har blitt eit pop-kulturelt ikon, ofte brukt som eit synekdoke som representerer videospel som ein heilskap.
Indoarisk lydlære
Indoiransk lydlære er læra om lydsystemet i dei indoiranske språka. Fonembestanden til dei indoariske språka har halde seg ganske stabil i løpet av dei forskjellige språkstadia. Karakteristiske lydar, som dei retroflekse og aspirerte konsonantane, vart brukt både i ur- og mellomindoarisk, og finst i tillegg i nesten alle nyindoariske språk. Derimot har det vore store endringar i fordelinga av lydane i orda gjennom dei ulike språkstadia.
Konsonantar
Karakteristisk for konsonantsystem i dei indoariske språka er mange (som regel 20) plosivar, som blir delte inn etter fem artikulasjonsstader (velare, palatale, retroflekse, dental og labial). Kontrasten mellom retrofleks ' og dental t (jamfør hindi ', 'papegøye' og , 'brist') er typisk for språka i Sør-Asia. Sjølv om ein tradisjonelt klassifiserer c og j som plosivar, blir dei i praksis snarare uttalt som affrikatar, altså og. Forskjellen mellom stemde og ustemte konsonantar (som p og b) er òg tydingsskiljande på same måte som aspirasjon, som ein finn såvel ved ustemte som ved stemde plosivar (til dømes p, b mot ph, bh). Ifølgje skildringane frå den tradisjonelle indiske grammatikken finst det for kvar av dei fem radene plosivar ein nasal som er homorganisk (uttalt på same artikulasjonsstad). Dermed oppstår følgjande system av plosivar og nasalar (melde med IAST-transkripsjon og lydverdi i IPA):
Nokre perifere indoariske språk har forenkla dette systemet. I singalesisk har aspirasjonen forsvunne (truleg på grunn av innverknad frå tamil), mens assamesisk ikkje har nokre retroflekse fonem. Andre språk har utvikla ytterlegare fonem; for eksempel har sindhi implosivane, ,  og. Når det gjeld nasalane, var opphavleg berre m, den dentale n og den retroflekse  sjølvstendige fonem, men skila mellom dei to siste er ikkje bevarte i alle moderne språk. Lydane  og ñ er som oftast berre posisjonsbetinga allofonar, som berre finn stad framfor dei tilsvarande plosivane. I visse språk har dei likevel oppnådd sekundær fonemstatus.
I klassisk sanskrit fanst vibranten r og lateralen l. Andre indoariske språk har utvida fonemforrådet sitt på dette området: ein retrofleks lateral  fanst allereie i vedisk, og seinare blant anna i oriya, marathi, gujarati og panjabi. Hindi, bengali, panjabi og sindhi har ein retrofleks flapp. Mens det i urindoarisk fanst ytterlegare fire frikativar, dei tre sibilantane ś,  og s  i tillegg til h , har dei tre opphavlege sibilantene falle saman til éin lyd i dei moderne språka, i vest som oftast , i aust. Svært ofte har likevel ein forskjell mellom og  blitt gjeninnført via lånord. Halvvokalane som finst er y og v.
I tillegg til desse opphavlege indoariske konsonantane har mange nyindoariske språk overteke nye fonem gjennom lånord frå persisk og engelsk, nemleg, , , og. I alle språk utanom urdu er stillinga til desse fonema likevel ikkje særleg styrkt, og i utydeleg uttale blir dei ofte erstatta av liktlydande lydar, altså omtrent philm i staden for film.
Separate Ways av Elvis Presley
Separate Ways er eit samlealbum av Elvis Presley frå 1973. Det vart utgjeve på RCA Camden nøyaktig ein månad etter eit anna samlealbum, Burning Love and Hits from His Movies, Volume 2. Separate Ways var det andre og siste forsøket til RCA på å setje saman eldre Elvis-innspelinga med ein ny hitsingel, i dette tilfellet «Separate Ways» og B-sida «Always On My Mind». Resten av albumet - som ikkje vart marknadsført som eit samlealbum på omslaget - bestod av ei blanding songar som ikkje tidlegare var utgjevne frå filmane til Presley i 1960-åra, i tillegg til ein song, «Old Shep», datert attende til 1956. Albumet kom ut på ny på Pickwick/Camden med det originale katalognummeret CAS-2611. Den einaste skilnaden er at PickWick står nederst på omslaget, medan det på originalen står RCA. Innhaldet er nøyaktig det same.
Indoarisk lydlære
Vokalar
Talet på vokalfonem er i dei fleste nyindoariske språka mellom seks og ti. Romani har berre fem vokalar. Singalesisk har derimot eit system med 13 vokalar, som i første omgang byggjer på forskjellar i vokallengde. For dei dardiske språka og visse dialektar av marathi har det blitt skildra system med opptil 18 vokalar, men desse er ikkje tilstrekkeleg utforska.
Separate Ways av Elvis Presley
Separate Ways nådde 46. plassen på Billboard-lista og 12. plassen på countryalbumlista, og har med tida seld over tre millionar eksemplar verda over. I USA selde det til gullplate 27. mars 1992 og platina 6. januar 2004 hos RIAA.
Tittelsporet
Presley spelte inn «Separate Ways», skriven av Red West og Richard Mainegra, den 27. mars 1972, og countrysong «Always On My Mind» den 29. mars. Dei kom ut i lag på singel 31. oktober 1972, og selde til gullplate i USA for over ein halv million selde eksemplar. Han vart oppført som ei dobbel A-side og nådde 16. plasen på magasinet Billboard's Hot Country Singles-lista i november 1972. I Storbritannia var «Always On My Mind» hitlåten og «Separate Ways» var B-sida.
Indoarisk lydlære
Vokalar
Vokalsystemet til dei viktigaste indoariske språka er som følgjer:
Merknad: Den korte a-lyden kan gjevast att som eller.
Det symmetriske ti-vokal-systemet i hindi og panjabi står nærast sanskrit. I sanskrit hadde ein likevel forskjellen mellom par som i/i først og fremst i vokallengde: /. I dei nyindoariske språka har denne kvantitative forskjellen blitt erstatta av ein kvalitativ: /. Det er likevel mogeleg at den kvalitative forskjellen allereie frå byrjinga gjekk inn i forskjellen etter vokallengde. I alle fall for kort a og lang ā  blei ein forskjell i vokalkvalitet skildra allereie i dei eldste grammatikkane. Dessutan hadde sanskrit dei «konsonantiske vokalane» ', ' og . Dei to siste er svært uvanlege, men ' finn ein derimot òg i dei moderne språka i lånord frå sanskit, med uttalen (til dømes ', 'rishi, vismann').
Fonema og  i hindi og panjabi går opphavleg tilbake til diftongane  og, og blir framleis uttalt  som diftongar i visse dialektar. Mens desse diftongane er fonematiske, blir dei talrike vokalsamansetjingane i nyindoariske språk ikkje oppfatta som sjølvstendige fonem.
Dei reine vokalane har i dei fleste nyindoariske språk tilsvarande nasalvokalar (til dømes hindi  «måne»). Sanskrit har likeså ei nasalisering som blir kalla som anusvara (') (til dømes ', 'kjøt'), men som berre opptrer i føreseibare tilfelle og derfor, ulikt nasalvokalane i dei moderne språka, ikkje er fonemisk. Det same gjeld for den ustemte aspiranten visarga (') i sanskrit, som oftast opptrer i slutten av ord, og språkhistorisk går tilbake til s eller r (jamfør nominativendinga ' i sanskrit med gresk ' og latinsk '.
Ordmelodi
Den eldste indoiranske språkforma, vedisk, hadde ein toneaksent som tilsvarte den gammalgreske (jamfør vediske ', ' med gammalgresk ', ', 'fot'). Aksenten kunne falle på kva som helst staving i ordet, og blei uttalt med ein høg tone (). I klassisk sanskrit blei den tonale aksenten endra til ein dynamisk aksent. Posisjonen til aksenten stemde ikkje overeins med den gamle tonale aksenten, men fall, omtrent som i latin, etter føreseibare reglar på den nest siste, tredje siste eller fjerde siste stavinga. Plasseringa av trykket følgjer ulike reglar i dei nyindoariske språka, men er nesten aldri tydingsskiljande. Eit unnatak er assamesisk (jamfør ' 'han drikk' med ' 'då').
Panjabi utgjer eit spesialtilfelle, då det er eit tonespråk. Dei tre tydingsskiljande tonane (til dømes ', 'piske'; ' 'spedalsk'; ', 'hest') har oppstått sekundært under innverknad av tidlegare aspirerte konsonantar (jamfør panjabi ' med hindi ).
Fonologiske endringar
Dei urindoariske språka hadde ein komplisert fonologi, som framleis står ganske nær den indoeuropeiske typen. Dei viktigaste punkta der sanskrit skil seg frå det rekonstruerte indoeuropeiske urspråket er følgjande:
I byrjinga av ord og inne i ord opptrer dei komplekse konsonantsamlingane i sanskrit (for eksempel  «måneskin»). Orda kan derimot slutte berre med bestemte konsonantar, og samlingar av fleire konsonantar finst som regel ikkje (jamfør latin ' og avestisk ' med sanskrit  «stemme»). Når lydar møter kvarandre inne i ord eller ved to tilgrensande ord opptrer sandhifenomen (for eksempel ' til ', 'han sa ikkje').
I løpet av den mellomindoariske perioden blei fonologien i stor grad endra. Ingen sandhireglar blei gjeldande lenger, og fonembestanden blei noko mindre. Den viktigaste endringa i dei mellomindoariske språka var den radikale forenklinga av stavingsstrukturen til ein type som likna den i dravidiske språk: Konsonantsamlingar i byrjinga av orda var ikkje lenger mogelege, inne i ord fanst berre bestemte konsonantsamlingar som var lette å uttale (fordobla konsonantar eller samband med ein nasal som første del) og i slutten av ord var det ikkje tillate med nokon konsonantar utanom den nasaliserte . Dei viktigaste lydendringane i mellomindoarisk er:
I dei nyindoariske språka har stavingsstrukturen utvikla seg vekk frå den enkle typen i mellomindoarisk ved at korte vokalar har bortfall. Konsonantar i slutten av ord finst hyppigare enn i sanskrit, og i midten av ord er ytterlege konsonantkombinasjonar mogeleg. Denne utviklinga blir forsterka gjennom lånord frå ikkje-indoariske språk. Mange nyindoariske språk har gjennomgått sine eigne særskilde utviklingar. Sentrale kjenneteikn som karakteriserer fonetikken i fleirtalet av dei nyindoariske språka er:
Helmsley
Helmsley er ein marknadsby i grevskapet North Yorkshire i England. Han har kring 1500 innbyggjarar og ligg ved elva Rye, 23 km aust for Thirsk, 21 km vest for Pickering og 39 km nord for York.
Sofie av Noreg og Sverige
Sofie av Noreg og Sverige var dronning av Noreg og Sverige. Ho var dotter av hertug Vilhelm I av Nassau og prinsesse Pauline av Württemberg i hertugdømmet Nassau. Sofia gifta seg med den framtidige kong Oscar II den 6. juni 1857 på slottet i Wiesbaden-Biebrich. I Sverige brukte ho namneforma Sophia, i Noreg Sophie.
I Oslo er Sofies gate og Sofies plass oppkalla etter henne, og det er òg Dronningfossen i Hoffselva vest i byen. Ho gav namnet sitt til institusjonen Sophies Minde, som opna i Skådalen i Oslo i 1902 etter at ho og kong Oscar i 1897 hadde gjeve eit innsamla fond til Arbeidsskole for Vanføre som var skipa i 1892 av systrene Agnes og Nanna Fleischer. Institusjonen vart i nyare tid ein del av Oslo universitetssykehus HF.
Skeise-VM 1974 for menn
Verdsmeisterskapen på skeiser 1974 for menn vart avvikla i Inzell i delstaten Bayern i Vest-Tyskland helga 9. og 10. februar 1974. 34 utøvarar frå 18 land deltok i meisterskapen, av dei fire frå Noreg.
Sten Stensen frå Noreg vart verdsmeister, etter å ha fått bestetid på dei to lengste distansane. Masaki Suzuki frå Japan gjekk fortast på 500 meter, medan Hans van Helden frå Nederland vann 1500-meteren.
Skeise-VM 1974
Dato: 9./10. februar 1974
<br style="clear:both;" />
I Can Take or Leave Your Loving
«I Can Take or Leave Your Loving» er ein song skriven av Rick Jones og framført av Herman's Hermits. Han nådde toppen av singellista i Canada, 11. plassen i Storbritannia, 19. plassen i New Zealand, 22. plassen i USA, og 37. plassen i Australia i 1968.
Innspelinga vart produsert av Mickie Most.
Odde
Ein odde (norrønt oddi) eller eit nes (norrønt nes) er eit landstykke som stikk ut i sjø eller vatn og skil mellom to vikar (bukter) eller strendar. Tidvis kan odde visa til den ytste spissen av eit nes.
Same type formasjon kan også kallast tange og tunge (Tungenes). Ordet nes blir òg brukt om innlandformasjonar skapt av elveløp og er hyppig i bruk som til gards- og stadnamn. Ein namnekombinasjon finst som Nordnesodden (vanlegare Nordnespynten) i Bergen, og i Oslofjorden finst ein variant som bruker alle nemningane i Nesoddtangen.
Ordet blir brukt om same landform i både Noreg, Danmark og Sverige (skrive udde). Danske Sjællands odde er det klart største dømet i desse tre landa.
Olga Kuzenkova
Olga Sergejevna Kuzenkova er ein russisk tidlegare sleggjekastar frå Smolensk som vart europameister 2002 og olympisk meister i øvinga i 2004. Frå 2005 til -13 stod ho som verdsmeister i sleggjekast, eit resultat som då vart annullert. Ho var den fyrste kvinna som kasta meir enn 70 meter i sleggje.
Aktiv
I 1997 vart Kuzenkova den fyrste kvinna som slengde sleggja forbi 70-metersmerket. Både ved europameisterskapen 1998 i Budapest, verdsmeisterskapen 1999 i Sevilla, og dei olympiske sommarleikane 2000 i Sydney og friidretts-VM 2001 i Edmonton vann ho sølvmedaljar. Dei to fyrste meisterskapane møtte ho si overkvinne i Mihaela Melinte frå Romania, deretter måtte ho sjå seg slått av høvesvis polske Kamila Skolimowska og kubanske Yipsi Moreno.
Etter eit lengstekast på 72,94 m tok Kuzenkova gullmedaljen heim frå friidretts-EM 2002 i München. Året vart det eit nytt VM-sølv, ettersom Yipsi Moreno forsvarte meistertittelen under VM 2003 i Paris. Under sommarleikane i Aten i 2004 fekk Kuzenkova opp eit kast som målte 75,02 m og vart med det OL-vinnar framom dei kubanske utøvarane Moreno og Yunaika Crawford.
Kuzenkova vart tildelt sleggje-gullet under friidretts-VM i Helsinki, ei avgjerd som vart omgjord åtte år seinare. I 2007 lukkast ho ikkje kvalifisere seg til VM-finalen, og då ho i OL-sesongen ikkje lukkast å kome med i den russiske OL-troppa til Beijing, la ho opp.
Kuzenkova sitt lengste sleggjekast målte 75,68 meter og vart prestert den 4. juni 2000 i Tula.
Doping
I mars 2013 vart det funne spor etter ulovlege stoff då ei urinprøve frå 2005 vart retesta. Alle hennar resultat i ein toårsperiode frå 2005 vart annulllerte.
Songen Separate Ways av Elvis Presley
Songinformasjon
Richard Mainegra sa følgjande om songen:
I 1973 spelte Andre Kostelanetz and His Orchestra «Separate Ways» på albumet Last Tango In Paris.
Folkestad skule
Folkestad skule er ein barneskule med 120–130 elevar som ligg ved Oterholt i Bø kommune i Telemark. Skulen underviser frå 1. til 7. trinn og har skulefritidsordning. Skulebygget blir også nytta som grendehus.
Skulen har to bygningar, eitt undervisningsbygg og eitt administrasjonsbygg. Undervisningsbygget har gymsal, skulekjøken, sju klasserom, sju grupperom, musikkrom og bibliotek. I tillegg er det ein SFO-base med eit lite kjøken. Det er også kjellar under delar av byggverket, der det er garderobar, dusjar, lagerrom og tekniske rom. Administrasjonsbygget er den eldste bygningen og vart bygd på 1920-talet. I uteområdet ved skulen er det ballbane og leikeplass.
Liv Inger Somby
ein samisk høgskolelektor, forfattar og tidlegare journalist. Ho er lektor ved journalistutdanninga på den Samiske høgskolen der ho underviser i urfolksjournalistikk.
Somby er medlem av Sannhets- og forsoningskommisjonen som skal granska fornorskingspolitikk og urett begått i høve til samar, kvenar og norskfinnar. Ho har også medverka i TV-serien Reinlykke (2008) og TV-dokumentaren Gollegiisá (2013), begge deler på NRK.
Fotballklubben Voss
Fotballklubben Voss er eit idrettslag, stifta i 1921, heimehøyrande på Voss i Vestland. Laget er som namnet seier ein rein fotballklubb, med i kring 600 medlemer og aktive avdelingar for begge kjønn. FK Voss spelar i raude trøyer og kvite bukser. FK Voss nådde høgst i seriesystemet sesongane 1975-77, då laget deltok i 3. divisjon Hordaland. Dei seinare åra har mannslaget spelte på nivå fem eller seks i det norske seriesystemet. Kvinnelaget til FK Voss spelte gjennom fleire sesonga sist i 1990-åra på nivå to i seriefotballen, i 1999 vann dei avdelinga si, men lukkast ikkje å kvalifsere seg til toppserien. Voss-kvinnene deltok i 2018 på nivå tre i serien.
Santa Monica '72
Santa Monica '72 er eit konsertalbum av David Bowie, spelt inn i Santa Monica Civic Auditorium den 20. oktober 1972 under Ziggy Stardust-turneen. Konserten vart sendt på radiostasjonen KMET FM, og var berre tilgjengeleg på piratkopiplater i meir enn 20 år. I følgje forfattaren David Buckley var det ein test på om du var ein «skikkeleg Bowie-fan» om du hadde ein kopi av denne plata. Innspelinag vart gjeve ut delvis lovleg/offisielt og utan godkjenning frå Bowie på selskapet Golden Years i 1994, medan Griffin Music gav ut den amerikanske utgåva i 1995.
Songar
Dette konsertalbumet har ei ganske annleis setliste enn den som er på Ziggy Stardust - The Motion Picture (1983) (t.d. med unntak av «The Jean Genie» inneheld setlista ingen songar frå Aladdin Sane, som det var mange av mot slutten av turneen. Denne vart spelt inn ni månader seinare og var på liknande vis å finne på mange piratkopiplater før det kom ei offisiell utgjeving tidleg i 1980-åra. Santa Monica-innspelinga vert rekna som ein langt betre representasjon av Ziggy Stardust-konsertane med tanke på både lydkvalitet og kvaliteten på spelinga. I 1981 kalla NME-kritikarane Roy Carr og Charles Shaar Murray det langt frå «den beste piratkopiplata hans nokon gong», men «langt betre enn dei offisielle konsertalbuma hans», som på den tida var David Live (1974) og Stage (1978).
Ei gull-plateutgåve med ein impresario som snakkar mot slutten av konserten, kom ut Nederland, medan det i USA kom ut ein avgrensa spesialboks som inkluderte ei T-skjorte, eit nøkkelknippe og ein kort video. Videoen var ikkje frå Santa Monica-konserten, men tidlegare usette klipp frå ein fargefilm utan lyd frå ein konsert i Dunstable i England den 21. juni 1972. Videoen vart kombinert med lydinnspelinga frå Santa Monica-konserten. Denne boksen var avgrensa til berre tusen eksemplar. I tillegg vart ein enno meir avgrensa boks med eit bilete av Bowie skoren på lokket av ein treboks og ei messingplate som indikerte serienummeret. Berre 250 eksemplar vart laga av denne.
Den halv-offisielle utgjevinga var ein av ei rekkje ugjevingar i midten av 90-åra av MainMan, det tidlegare management-selskapet til Bowie i 1970-åra (andre var Rarestonebowie og Ava Cherry & The Astronettes-albumet People from Bad Homes). All desse albuma kom ut utan at Bowie godkjende det og er ikkje lenger i sal.
Ei offisiell utgåve — Live Santa Monica '72 — kom ut på EMI/Virgin in 2008.
Salslister
I Storbritannia nådde Santa Monica '72 74. plassen på UK Albums Chart i 1994.
Rarestonebowie
Rarestonebowie er eit samlealbum av David Bowie. Denne utgjevinga var ein av ei rekkje utgjevingar i midten av 1990-åra av MainMan, det tidlegare manangement-selskapet til Bowie i 1970-åra (dei andre var Santa Monica '72 og Ava Cherry & The Astronettes-albumet People from Bad Homes). Alle desse albuma kom ut utan løyve frå Bowie og er ikkje lenger i sal.
Albumet kom ut i 1995 Storbritannia på selskapet Golden Years.
Pregap-sporet før spor ein, «All the Young Dudes», inneheld ein radioreklame av RCA Records frå 1973 for David Bowie-albumet Pin Ups.
Rarestonebowie vart gjeve ut på ny i Japan med bonusspor; på Dolphin Entertainment (Catalog # BLCK-86008) den 19. august 1998 og på Mecca Records (Catalog # BLCY-1019) 26. mars 2002.
Sleepy Joe
«Sleepy Joe» er ein song skriven av John Carter og Russell Alquist, og framført av Herman's Hermits. Han nådde fjerdeplassen på hitlista i New Zealand, niandeplassen i Canada, 10. plasssen i Norway, 12. plassen i Storbritannia, 17. plassen i Sweden, 21. plassen i Australia, 61. plassen i USA og 37. plassen i Australia i 1968.
Innspelinga vart produsert av Mickie Most.
Infeksjonssjukdom
Infeksjonssjukdom er ein sjukdom som kjem av mikroorganismar: Bakteriar, virus, sopp eller parasittar. Det er ikkje heilt det same som infeksjon, som ikkje treng medføra sjukdom. Symptoma ved ein slik sjukdom kjem både av mikrobane sin invasjon av kroppen og svaret frå immunforsvaret. Infeksjonssjukdommar kan smitta frå ein organisme til ein annan.
I moderne medisin finst mange legemiddel mot bakteriebaserte infekjsonssjukdommar, ein del mot soppinfeksjonar, men mindre mot parasittar og svært lite mot virus. Det finst ingen legemidddel som kan utrydda virus, men ein kan bruka antivirale middel mot til dømes hiv-infeksjon.
Chocolate Chip
Chocolate Chip er det sjuande studioalbumet til den amerikanske soulmusikaren Isaac Hayes. Det kom ut i 1975 på Stax Record. Hayes gjekk her inn i discosjangeren med blåsarar og lag på lag med rytmar, samstundes som han heldt på den sjelfulle vokalen sin. Chocolate Chip inneheld to singlar som nådde topp 20 i USA og var det siste hitalbumet til Hayes i 1970-åra.
Innhald
Alle songar er skrivne av Isaac Hayes.
Samplingar
Fleire av songane på albumet er blitt sampla av andre artistar.
Aasta Hansteens vei i Oslo
Aasta Hansteens vei (1A-3, 2-10) er ein veg på Stovner i Oslo. Han er ein blindveg som går frå Fossumveien til Stovner politistasjon i nummer 10. Vegen blei kalla opp etter kvinnesakspioneren og målaren Aasta Hansteen (1824-1908) i 1977.
Alexandre Calame
Alexandre Calame var ein sveitsisk kunstmålar. Han er særleg kjend for sine mange bilete frå alpelandskap, måla i ein romantisk stil.
Liv og gjerning
Calame var fødd i Arabie i kommunen Corsier-sur-Vevey, i dag ein del av Vevey i kantonen Vaud. Far hans var ein marmorhoggar. Sjølv byrja han femten år å arbeide i ein bank. På fritida øvde han seg i å teikne og å fargelegge utsiktsbilete frå Sveits. Med hjelp frå bankieren Diodati fekk han i 1829 høve til å ta leksjonar hos landskapsmålaren François Diday. Etter nokre månader bestemte Calame seg for å verte kunstmålar.
Frå 1835 stilte han i Paris og Berlin ut bileta sine frå dei sveitsiske alpane og skogsområda. Dei vann snøgt åtgaum, særleg i Tyskland, trass i at Calame var meir ein teknar enn ein kolorist. I 1842 reiste han til Paris og stilte ut bilete av Mont Blanc, Jungfrau, Brienzsjøen, Monte Rosa og Matterhorn.